предостави алтернатива на изчисленията на маржовете на подбиване и занижаване на цените въз основа на проста (непретеглена) средна стойност на сумата на подбиването и занижаването на цените за една единица и поиска от Комисията да направи повторни изчисления на подбиването на цените на тази основа, за да премахне твърдяната несправедливост, произтичаща от много различните количества, продадени от Jiangsu Alcha и от включените в извадката производители от Съюза. То предостави също така изчисление на занижаването на цените въз основа на по-високите стойности на диапазона и поиска пояснения относно използвания диапазон.
 (571)
 В тази връзка следва да се напомни, че изчислението на маржовете на подбиване и занижаване на цените се основава на извадка от производители от Съюза. В тази връзка Jiangsu Alcha не е предоставило коментари по извадката или доказателства относно твърдяната неефективност на включените в извадката производители от Съюза. Следва да се отбележи, че с изключение на два КНП, всички КНП, изнасяни от Jiangsu Alcha, могат да бъдат сравнени със съответстващ КНП, продаван в значителни количества от най-малко един включен в извадката производител от Съюза. Приложената и предложена от Jiangsu Alcha методология за простата средноаритметична стойност беше сметната за грешна, тъй като не взема предвид обема на износа и затова не отразява точно неговото експортно поведение. Другият метод, описан от Jiangsu Alcha (по-високи стойности на диапазона) също не беше счетен за подходящ, тъй като пренебрегва по-ниските стойности и затова не отразява точно неговото експортно поведение. Като отчита чувствителния характер на стойностите в диапазона, Комисията не може да предостави исканото пояснение. Въз основа на това твърдението беше отхвърлено.
 (572)
 В същия смисъл CLEPA посочи, че ценовата разлика между произведените в ЕС и внесените AFRP за автомобилни HEX не е достатъчно основание за равнището на временните мерки. Valeo заяви, че направените от Комисията корекции във връзка с вида на рулоните са нереалистични и водят до отклоняващи се резултати.
 (573)
 Комисията взе предвид коментарите относно износа на AFRP за автомобилни HEX и коригира съответно маржа на занижаване на цените, където беше необходимо.
 (574)
 След окончателното разгласяване ЕА поиска пояснение относно намалението на маржа на занижаване на цените на Jiangsu Alcha. Тя оспори също така факта, че за разлика от равнището на дъмпинговия марж, който е останал на сходно равнище, маржът на занижаване на цените е намалял значително. Също така тя се позова на коментарите на CLEPA и Valeo относно равнището на маржа на занижаване на цените и оспори начина, по който то е било взето предвид при определянето на маржа на занижаване на цените.
 (575)
 В тази връзка следва да се отбележи, че заместването на грешните КНП е засегнало еднакво определянето на експортната цена и нормалната стойност, така че съответният дъмпингов марж е останал незасегнат в това отношение. Що се отнася до маржа на вредата, въпросът с КНП се отнася само до Jiangsu Alcha, а не до промишлеността на Съюза, така че корекцията на КНП е довела до значителна промяна в равнището на маржа на занижаване на цените на този производител износител. Коментарите на CLEPA и Valeo относно равнището на маржа на занижаване на